Afegiu elements multimèdia a la cua de reproducció.
Paul Cutler
pcutler@gnome.org

# Cua de reproducció

La cua de reproducció us permet afegir música per reproduir en ordre seqüencial. Podeu afegir moltes cançons, el que us permetrà escoltar hores de música sense parar. Podeu afegir cançons individuals o àlbums sencers, i ordenar-los després.

# Afegiu música a la cua de reproducció

Des de la biblioteca de música, heu d'escollir les cançons o àlbums que voleu afegir a la llista de reproducció.

Per afegir un àlbum sencer a la llista de reproducció, utilitzeu el ratolí prement sobre l'àlbum i deixant-lo anar sobre la cua de reproducció a la subfinestra de l'esquerra.

Podeu afegir cançons a la cua de reproducció individualment o en grup. Per a afegir un únic fitxer, arrossegueu i deixeu anar el fitxer sobre la cua de reproducció en la subfinestra de l'esquerra, o feu clic a la cançó i escolliu Afegeix a la cua de reproducció.

Podeu escollir múltiples fitxers usant el ratolí i prement control i escollint cada fitxer amb el ratolí o seleccionant un rang de fitxers prement la tecla de majúscules dos cops per seleccionar el rang. A continuació, podeu arrossegar-los i deixar-los anar sobre la cua de reproducció a la subfinestra de l'esquerra o fent clic amb el botó dret i escollint Afegeix a la cua de reproducció.

# Organitzeu la cua de reproducció

La cua de reproducció s'organitza per l'ordre que s'afegeixen les cançons. Les primeres cançons o àlbums que afegiu a la cua seran els primers en ser reproduïts. Podeu tornar a ordenar la vostra cua de reproducció utilitzant el ratolí per arrossegar i deixar anar una cançó o cançons a la llista. Escolliu la cançó o cançons que voleu tornar a ordenar, i deixeu-les anar sobre el número o lloc que voleu que les cançons tinguin a la cua.

# Suprimiu cançons de de la llista de reproducció

Podeu suprimir una cançó individualment, un grup de cançons, o buidar la cua de reproducció completament.

Per a suprimir una cançó o un grup de cançons, escolliu la cançó amb el ratolí i llavors premeu la tecla de supressió.

Per a buidar completament la cua de reproducció, premeu el botó Buida a la part superior dreta de la cua de reproducció.